id en en en en id en en fr ms ca id en en en id en en fr ms ca id id en en id ms id id id id id ms id id id ms ms ms id id ms id id id ms id id ms id ms id ms id ms ms id id en en en en en de en en nl en en en id id en id en id pt id en en id en en ca en ms en ms en id en en en id en it en en en en en en fa en en en en en en es en en ms en fr en en en en en id en en
Anak-anak Adalah VIP Sebenar Hari Graduasi – Saifulislam.Com
Thursday , September 1 2022
Hari ini adalah Graduation Day untuk anakanda Muhammad Imaduddin.
Tahun ini beliau belajar di Brainy Bunch Islamic Montessori (BBIM) berhampiran rumah kami untuk melengkapkan proses pembelajaran pra sekolahnya.
Saya dan isteri memilih Montessori atas beberapa faktor. Imad sebagai kanak-kanak yang lahir di hujung tahun, secara semulajadi mudah berasa tertekan dengan rakan sebaya kerana mereka dilihat sebagai kanak-kanak berusia 6 tahun sedangkan Imad masih 5 tahun. Tekanan tersebut menimbulkan anxiety yang meresahkan. Kerana itu saya dan isteri mencari satu sistem yang boleh membantu Imad berminat sendiri dengan pembelajaran tanpa ditekan-tekan dan dipaksa, seronok dengan proses pembelajaran dan menjadikan sekolah sebagai tempat yang seronok untuk beliau berada.
Tarikan yang diharapkan adalah pembelajarannya. Bukan sekadar rakan-rakan dan pengalaman berkawan serta bermain.
Montessori yang memanfaatkan perkembangan deria anak-anak dalam pembelajaran, tambahan pula bonusnya adalah pada pandangan hidup serta nilai Islam yang disertakan, Brainy Bunch merupakan pilihan terbaik dalam upaya praktikal secara logistik, kewangan dan masa kami.
Hari ini Imad sudah melunaskan pembelajarannya.
Terima kasih kepada aunties (gelaran untuk guru di sekolah, menggantikkan cikgu atau ustazah). Umumnya, boleh saya katakan untuk seorang anak yang unik dan mencabar seperti Imad, Brainy Bunch telah berjaya menjadikannya suka dengan sekolah dan pembelajaran.
Graduation Day kali ini, diadakan di Auditorium Pentadbiran KUIS berhampiran rumah kami. Majlis menggabungkan BBIM di kawasan kami dengan BBIM Seremban 2. Majlis diserikan dengan kehadiran Puan Ladyana Zoraya Abdullah, CTO bagi BBIM, Ustazah Isfadiah Mohd Dasuki bersama suami, Ustaz Muhidin Mokter selaku Penasihat Syariah bagi BBIM. Terdapat ramai lagi tenaga penting BBIM yang kelihatan seperti Encik Azlim Hamzah selaku Pengarah Sumber Manusia BBIM dan lain-lain.
Biar pun ramai VIP yang hadir, sudah tentu VIP sebenar adalah anak-anak yang diraikan.
Apabila saya hadir ke Graduation Day anak-anak, saya cuba untuk tidak mempedulikan soal teknikal bunyi, kelancaran persembahan, makan minum, kerusi atau apa sahaja yang berkaitan dengan majlis. Sekiranya anak-anak yang diraikan itu gembira dan mengenang majlis tersebut dengan baik, maka berjayalah program tersebut.
Ia mengingatkan pengalaman saya semasa menghadiri Graduation salah seorang anak kami di sebuah tadika lain suatu ketika dahulu. Mikrofon sudah tersedia dan terpasang, maka guru-guru tidak perasan bagaimana kasarnya mereka meng’SYHHH’ anak-anak di belakang pentas dan terdengar ayat-ayat marah yang tajam menggambarkan guru yang sedang menguruskan pentas itu sedang tertekan.
Kasihan kepada kanak-kanak itu.
Kemudian, kasihan kepada guru-guru berkenaan.
Kanak-kanak yang paling cemerlang belajar (dalam erti kata belajar yang sebenar), adalah kanak-kanak yang paling gembira dan bahagia. Jika mereka gembira dan bahagia, mereka akan belajar lebih daripada yang kita jangkakan. Kejayaan pendidikan pra sekolah adalah untuk memperkenalkan proses pembelajaran tanpa mengorbankan kegembiraan dan kebahagiaan kanak-kanak.
Jika deretan A dikejar di peringkat pra sekolah dengan tekanan, kemurungan, kekecewaan dan kemarahan, ia adalah sistem pendidikan yang jauh dari rahmat Allah, dan secara jangka panjang membinasakan jati diri anak-anak. Saya menulis artikel ini dengan harapan ibu bapa membacanya, dan mempertimbangkannya sebagai sebuah kepercayaan.
Jika kita cuba memperkenalkan satu paradigma lain terhadap pendidikan, sedangkan ibu bapa masih berpegang dengan paradigma arus perdana sedia ada, sukar untuk transformasi pendidikan boleh dibuat.
Keluhan biasa yang dikaitkan dengan pendekatan Montessori ialah anak-anak secara relatifnya agak terkebelakang pada keupayaan membaca.
Mungkin ada ibu bapa yang kisah.
Membaca adalah seperti menunggang basikal. Agak susah untuk mula. Tetapi sebaik sahaja ia bermula, segalanya lancar dan tidak akan berundur ke belakang. Insya Allah saya dan isteri akan berusaha cara lain untuk memupuk upaya membaca dan semenjak rumah kami tiada televisyen, membaca menjadi aktiviti yang semakin menyeronokkan buat semua.
Abi dan Umi bangga dengan Imad.
Jom bahagia, kurangkan mengamuk dan menangis-nangis, ok.
Tahun hadapan Insha Allah Imad boleh menyertai kereta Abi bersama Yop dan Naurah kerana kalian bertiga berada di satu sekolah!
Pendidikan pra sekolah adalah untuk memperkenalkan proses pembelajaran, dan ia perlu menjadi sesuatu yang menyeronokkan.
Keseronokan diukur pada apa yang kanak-kanak mahu, bukan apa yang ibu bapa tahu, mahu dan mampu.
Sekolah perlu mendidik ibu bapa untuk berkongsi pendapat yang sama tentang pendidikan agar expectation ibu bapa sama dengan objektif yang diusahakan oleh sekolah
Kanak-kanak akan sangat aktif belajar dalam suasana pembelajaran yang gembira. Gembirakan mereka, mereka akan cemerlang.
Kegembiraan kanak-kanak datang daripada kegembiraan ibu bapa dan guru-guru. Kegembiraan ibu bapa dan guru datang daripada hati yang dilimpahi rahmat Allah. Semakin kita kasar dan berkeras, ertinya kita semakin jauh daripada rahmat Allah.
VIP di dalam Graduation Day adalah kanak-kanak yang diraikan. Mereka tidak perlu memenuhi kehendak ibu bapa melalui persembahan dan pencapaian mereka. Yang diraikan adalah anak-anak. Mereka sebenarnya kagum dengan ‘cool’nya ibu bapa hadir tanpa stress.
Rakamkan kenangan indah Graduation Day di dalam memori melalui perbualan, puji-pujian dan mengingatkan anak-anak tentang hari tersebut. Jangan buang kenangan itu ke dalam sebuah kotak empat segi bernama FOTO.
Facebook Notice for EU! You need to login to view and post FB Comments!
Previous Tidak Perlu Menjadi BoBoiBoy Untuk Hebat!
Next UPSR: Teruskan Perjalanan Sebagai Hamba Allah yang Berusaha
Mendidik Anak Remaja: Semasa Semua Strategi Tidak Menjadi
Bolehkah PMS Menjadi Alasan?
Perjalanan Sengsara Mendidik Anak Remaja
Vivarium (2020): Akuarium Realiti Hidup Hari Ini
“That’s nature. That’s just the way things are” kata Gemma. Jawapan ‘malas’ seorang guru tadika …
19/11/2012 at 10:16 AM
19/11/2012 at 1:52 PM
Terima kasih ustaz atas tulisan ini. Ianya menyedapkan hati saya kerana anak2 saya bukan yg mendapat deretan A. Anak ke-2 saya membuat kesimpulan, ” adik tak dapat A, kerana abah dan umi tak garang” .
24/11/2012 at 9:30 AM
Salam ustaz. Saya doakanan moga Allah mempermudahkan urusan harian ustaz dan dibuka pintu-pintu rahmatnya buat ustaz sekeluarga. Saya menitiskan air mata selepas menghayati tulisan ustaz ini apabila mengenangkan tindakan guru-guru di sebuah tadika tahfiz swasta terhadap anak lelaki saya yang berusia 5 tahun. Saya diberitahu anak saya seorang yang hiperaktif dan satu-satunya kelebihan anak saya yang mereka akuii ialah anak saya seorang yang kuat ingatan kerana lebih cepat menghafaz surah berbanding rakan-rakan yang lain. Daripada tindak tanduk guru-guru, saya memahami bahawa mereka mahu saya mengeluarkan anak saya dari tadika itu pada tahun hadapan kerana anak saya dianggap memgganggu tumpuan dan tugasan mereka untuk mengajar murid-murid yang lain. Sebagai seorang ibu, saya tidak mahu perkembangan dan potensi anak saya di’bunuh’ oleh satu sistem dan kumpulan pendidik yang hanya mementingkan pencapaian A dan boleh menulis dengan sempurna sebagaimana yang mereka mahukan di sekolah. Saya yakin Allah menjadikan setiap anak berbeza potensi dan perkembangan. Anak saya seorang yang periang di rumah tetapi selalu menangis di kelas kerana dimarahi oleh guru. Anak ini adalah satu-satunya hadiah dan anugerah terbesar dari Allah swt buat saya. Terima kasih ustaz atas tulisan di atas.
25/11/2012 at 9:19 AM
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved